Hukumatning ayrim qarorlariga o‘zgartirish va qo‘shimchalar kiritildi (313-son, 14.04.2019 y.). Bu haqda Adliya vazirligi telegram kanali xabar bermoqda. Qonunchilikka muvofiq, Oliy Majlisning Inson huquqlari bo‘yicha vakili (ombudsman) ichki ishlar organlarining muayyan yashash joyiga ega bo‘lmagan shaxslarni reabilitatsiya qilish markazlariga moneliksiz kirish huquqiga ega. Kiritilgan qo‘shimchalarga ko‘ra, Inson huquqlari bo‘yicha O‘zbekiston Respublikasi Milliy markazi vakili ham reabilitatsiya qilish markazlariga moneliksiz kirish huquqiga ega bo‘ldi. Eslatib o‘tamiz, reabilitatsiya markazi bu muayyan yashash joyiga ega bo‘lmagan shaxslarni ularning shaxsi aniqlangungacha ma’muriy sudning ajrimi asosida o‘ttiz sutkadan ko‘p bo‘lmagan muddatga saqlab turish va reabilitatsiya qilish uchun mo‘ljallangan ichki ishlar organlari tizimidagi davlat muassasasidir.